《连屋》
宋代·章甫

十年诵公诗，正自识孙楚。
一日从公游，如入图书府。
登门迹已熟，入室心相予。
及观连屋处，益知用意苦。
岩岩中书君，正色元佑年。
文章照今古，神物护简编。
盛德宜有后，诸孙如彼贤。
韡韡常棣华，相戒南陔篇。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。